আকাশ থেকে মাটিতে আছড়ে পড়ল বিমান! মৃত ২

ওয়েব ডেস্ক : ভয়াবহ বিমান দুর্ঘটনা (Plane Crash) আমেরিকায় (America)। ঘটনায় মৃত্যু (Death) হল দু’জনের। জানা যাচ্ছে, রবিবার টেক্সাসের (Texas) ট্যারান্ট কাউন্টির হিক্স এয়ার ফিল্ডের কাছে এই দুর্ঘটনাটি ঘটে। ট্রাকের উপর ভেঙে পড়ে বিমানটি। সঙ্গে সঙ্গে সেখানে দাঁড়িয়ে থাকা আরও কয়েকটি ট্রাকে আগুন লেগে যায়।

টেক্সাসের প্রশাসনের তরফে বলা হয়েছে, রবিবার স্থানীয় সময় দুপুর ১টা ৩০ নাগাদ এই দুর্ঘটনা ঘটে। আকাশে ওড়ার কিছুক্ষণ পর ভেঙে পড়ে কিং এয়ারের একটি ছোট বিমান। ঘটনার পরেই ব্যাপক বিস্ফোরণ হয়। সেই সময় ঘটনাস্থলে থাকা একাধিক ট্রাকে আগুন ধরে যায়। পুড়ে যায় সেগুলি। খবর পেয়ে সেখানে পুলিশ ও দমকল আসে। বেশ কিছুক্ষণ পর আগুন নিয়ন্ত্রণে আনেন দমকল কর্মীরা।

আরও খবর : অবশেষে ৭ পণবন্দিকে মুক্তি দিল হামাস!

তবে ঘটনার সময় বিমানে কতজন ছিলেন সে বিষয়ে এখনও কিছু জানা যায়নি। তবে দুর্ঘটনায় দু’জনের মৃত্যু (Death) হয়েছে বলে খবর। এই দুর্ঘটনার একটি ভিডিও ভাইরাল হয়েছে সোশাল মিডিয়ায় (ভিডিয়োর সত্যতা যাচাই করেনি কলকাতা টিভি)। সেখানে দেখা গিয়েছে, বিমান ভেঙে পড়ার কারণে রাস্তায় দাঁড়িয়ে থাকা ট্রাকগুলিতে আগুন লেগেছে। যার করণে বন্ধ হয়ে যায় যান চলাচল।

যান্ত্রিক ত্রুটি না পাইলটের ভুল? কীভাবে এমন ঘটনা ঘটল সে বিষয়ে এখনও কিছু জানা যায়নি। ইতিমধ্যে এই ঘটনার তদন্ত শুরু করেছে ফেডারেল এভিয়েশন অ্যাডমিনিস্ট্রেশন ও ন্যাশনাল ট্রান্সপোর্টেশন সেফটি বোর্ড। তবে এই তদন্ত সময় সাপেক্ষ বলে জানিয়েছেন তদন্তকারীরা।